Diari Oficial de la Generalitat Valenciana


Sumari del DOGV 4174, del 23-01-2002 (2002/386)

RESOLUCIÓ de 28 de desembre de 2001, del secretari general de la Presidència de la Generalitat Valenciana, per la qual es prorroguen vuit (8) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) beques en matèria jurídica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/386


Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de desembre de 2001, del secretari general de la Presidència de la Generalitat Valenciana, per la qual es prorroguen vuit (8) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) beques en matèria jurídica. [2002/X386]
  
Vist que, per Resolució de 14 de març de 2001, del secretari general de la Presidència de la Generalitat Valenciana, van ser aprovades les bases de la convocatòria per a la concessió d'onze (11) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) beques en matèria jurídica, havent publicat el preceptiu anunci al Diari Oficial de la Generalitat Valenciana número 3.969, de 29 de març.
  
Vist que dites beques es van adjudicar per Resolució de 10 de maig de 2001, del secretari general de la Presidència de la Generalitat Valenciana, havent sigut publicat el preceptiu anunci al DOGV número 4.008, de 28 de maig de 2001, i que segons el que preveu l'article tercer de la convocatòria, s'establia la possibilitat d'una pròrroga fins a completar l'any de benefici, que finalitza el 31 de desembre de 2001.
  
Vist que la Direcció General de Telecomunicacions i Modernització estima necessària la continuïtat de les beques, n'escau la pròrroga pels mesos que resten fins a completar l'any de benefici.
  
Atés el que disposa l'article 3, apartat c) del Decret 13/1999, de 30 de juliol, del president de la Generalitat Valenciana (DOGV núm. 3.551, de 2 d'agost de 1999), pel qual es deleguen competències, entre altres, en el secretari general de la Presidència.
  
Atés el que estableix el Decret 108/1992, de 6 de juliol, del Govern Valencià, pel qual es regula la concessió de les beques.
  
Atés el que prescriu el Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, desenvolupat parcialment per Decret 3/2001, de 20 de febrer, del president de la Generalitat Valenciana (DOGV núm. 3.958, de 13 de març de 2001), resolc:
  
Primer
  
Prorrogar el període de benefici de les beques que a continuació s'indiquen, convocades per Resolució de 14 de març de 2001, del secretari general de la Presidència de la Generalitat Valenciana, pels mesos que resten fins a completar l'any de benefici, i per un import total de cinquanta-cinc mil dos-cents noranta euros amb deu cèntims (55.290,10 euros), i aquest queda condicionat a l'existència efectiva de consignació pressupostària suficient a càrrec dels crèdits de la línia T4000009, aplicació pressupostària 05.03 del programa 121.60.4, o equivalent, del pressupost de la Generalitat Valenciana per a l'exercici 2002.
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que estableix els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 28 de desembre de 2001.- El secretari general (per delegació, article 3, Decret 13/1999, del president, de 30 de juliol): Vicente Gomis Cérdan.